Vedí enes costats e ath hons era pèira livida plia de petiti potzi, toti redons e dera madeisha mida, qu’eri me semblèren ne mès ne mens amples qu’es que i a en mèn beròi Sant Joan entà servir de baptistèris, qu’un d’aguesti trinquè jo non hè guairi ans, entà sauvar a un mainatge que s’estofaue ath sòn laguens; e qu’ei pro çò que digui, entà desenganhar a toti.20 Dehòra dera boca de cadun d’aqueri petiti potzi gessien es cames e es pès d’un pecador, enquiara cueisha, demorant ath laguens era rèsta deth còs.